laion/Wikipedia-Exotic huggingface dataset:
כדורגל באולימפיאדת מוסקבה (1980)

אולימפיאדת מוסקבה (1980) נערכה במוסקבה, בירת ברית המועצות. תחרויות הכדורגל נערכו בין ה-20 ביולי ל-2 באוגוסט 1980. בטורניר לקחו חלק 16 נבחרות גברים. שבע מהנבחרות שהעפילו לטורניר הצטרפו לחרם האמריקאי על אולימפיאדת מוסקבה ולא השתתפו בטורניר. בדו"ח הטכני של פיפ"א בעקבות הטורניר, נכתב כי בהשוואה לאליפות העולם לנוער 1979 ביפן ולמונדיאל 1978 בארגנטינה, רמת הכדורגל הכללית בטורניר האולימפי הייתה נחותה יותר. טורניר הכדורגל התקיים בחמישה אצטדיונים שונים בארבע ערים שונות, כאשר שניים מהאצטדיונים המארחים היו במוסקבה, והם אלו שאירחו באופן בלעדי את משחקי חצי הגמר, המשחק על מדליית הארד ומשחק הגמר, ששוחק באצטדיון המרכזי על שם לנין. טורניר הכדורגל היה הטורניר הנצפה ביותר באולימפיאדת מוסקבה, כאשר 1,821,624 צופים חזו ב-32 משחקי הטורניר. בעקבות החרם האמריקאי על אולימפיאדת מוסקבה, ויתרו שבע מהנבחרות שהעפילו לטורניר על השתתפותן, והוחלפו בנבחרות אחרות מאותה הקונפדרציה. ספרד, מהמעפילות לטורניר, בחרה לשלוח נבחרת תחת דגל הוועד האולימפי הבינלאומי. זוכות המדליות מלך השערים 5 שערים ברית המועצות סרגיי אנדרייב 4 שערים צ'כוסלובקיה לדיסלב ויזק גרמניה המזרחית וולף-רודיגר נץ ברית המועצות פיודור צ'רנקוב 3 שערים גרמניה המזרחית פרנק טרלצקי כווית פייסל אל-דאחיל ברית המועצות יורי גברילוב מדיה וקבצים בנושא כדורגל באולימפיאדת מוסקבה בוויקישיתוף
הדיוויזיה ה-345 (ורמאכט)

הדיוויזיה ה-345 (בגרמנית: 345. Infanterie-Division), הייתה דיוויזיה של הוורמכאט במהלך מלחמת העולם השנייה. הדיוויזיה הוקמה ב-25 בנובמבר 1942, והועמדה תחת פיקוד קרל בטכר. הדיוויזיה שימשה כדיוויזיית אימונים לכוחות הממונעים, וב-1 במרץ 1943 הוקמה על בסיסה הדיוויזיה הממונעת ה-29 מחדש. קרל בטכר (25 בנובמבר 1942 - 28 בפברואר 1943) אודות הדיוויזיה באתר lexikon-der-wehrmacht
ולטר פון בולטנשטרן

ולטר פון בולטשטרן (בגרמנית: Walter von Boltenstern;‏ 26 בנובמבר 1889 – 19 בינואר 1952), היה מפקד בכיר בורמאכט שפיקד על כוחות במלחמת העולם השנייה. פון בולטנשטרן נולד ב-26 בנובמבר 1889 בברסלאו שהשתייכה לאימפריה הגרמנית, לסוחר הוגו פון בולטנשטרן ואשתו מרתה לבית מילר. בשנת 1909 הוא התגייס לצבא הגרמני הקיסרי, והצטרף לרגימנט הגרנדירים של המשמר ה-4 (הקיסרית אוגוסטה). בשנת 1913 הוא הועבר לרגימנט הגרנדירים של המשמר ה-5, עמו לחם בתחילת מלחמת העולם הראשונה במסגרת דיוויזיית המשמר ה-3. ב-21 בדצמבר 1914 הוא הועבר לרגימנט המילואים ה-262, וב-18 באוגוסט 1915 הועלה לדרגת אובר לוטננט ומונה כמפקד פלוגה. ב-2 בפברואר 1917 הוא מונה לקצין מטה בדיוויזיית המילואים ה-79, וב-20 בספטמבר 1918 הועלה לדרגת האופטמן. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918. לאחר המלחמה הצטרף פון בולטנשטרן לרייכסווהר, ומילא בו תפקידי פיקוד ומטה. ב-1 בפברואר 1932 הוא הועלה לדרגת מיור, וב-1 באוקטובר 1934 הוא הועלה לדרגת אוברסט לוטננט ומונה לשליש הקורפוס ה-3. ב-1 באפריל 1937 הוא הועלה לדרגת אוברסט, וב-12 באוקטובר 1937 הוא מונה למפקד רגימנט הרגלים ה-71 בארפורט. במהלך המערכה בפולין ובמהלך המערכה על צרפת פיקד פון בולטנשטרן על רגימנט הרגלים הממונע ה-71, ולחם עמו כחלק מהדיוויזיה הממונעת ה-29. ב-1 ביולי 1940 הוא מונה למפקד הדיוויזיה הממונעת ה-29, ובאמצע אוגוסט 1940 הוא הועלה לדרגת גנרל מיור. במהלך מבצע ברברוסה לחמה הדיוויזיה כחלק מהקורפוס הממונע ה-47 במסגרת ארמיית הפאנצר השנייה, והשתתפה בקרב סמולנסק ובקרב על מוסקבה. ב-13 באוגוסט 1941 הוענק לו עיטור צלב האבירים של צלב הברזל, וב-20 בינואר 1942 הוא מונה למפקד הדיוויזיה הממונעת ה-179, אשר הוסבה ביולי 1943 לדיוויזיית הפאנצר ה-179 מילואים בוויימאר. ב-15 ביולי 1942 הוא הועלה לדרגת גנרל לוטננט, וב-3 ביוני 1944 הוא מונה לקצין מטה בקבוצת ארמיות צפון אוקראינה, וב-31 בינואר 1945 הוא פרש לביתו, אולם אף על פי כן לאחר המלחמה, במאי 1945, הוא נשבה על ידי כוחות הכיבוש של הצבא האדום ונשלח לברית המועצות. פון בולטנשטרן מת ב-19 בינואר 1952 במהלך שהותו בשבי במחנה וואיקובו, והוא בן 72 שנים. ולטר פון בולטנשטרן באתר lexikon-der-wehrmacht בגרמנית
סטפן קארל סטפנסון

סטפן קארל סטפנסון (באיסלנדית: Stefán Karl Stefánsson;‏ 10 ביולי 1975 – 21 באוגוסט 2018) היה שחקן וזמר איסלנדי שהתפרסם בגילום דמותו של הנבל רובי רקב בסדרת הטלוויזיה האיסלנדית לילדים "נווה עצלנות". הקריירה של סטפנסון החלה בשנת 1994. בגיל 19, הוא עבד בתור בובנאי בטלוויזיה. בשנותיו כמתאגרף, הוא גם למד באקדמיה לדרמה של איסלנד. עם זאת, הוא לא היה מרוצה מנקודות המבט של סטנדרטים דרמטיים איסלנדים. הוא נזכר כי מנהל בית הספר התיכון שלו אמר כי "ממלא מקום לא עושה פרצופים ומשנה פנים". לימים הוזמן סטפנסון על ידי מאגנוס שבינג, מתעמל איסלנדי, לגלם את אחת הדמויות בהצגה השנייה של "נווה עצלנות". סטפנסון הסביר כי "שבינג רצה שהילדים יהיו בריאים יותר, ולכן הוא יצר מחזמר בשם 'נווה עצלנות'. הוא שיחק את ספורטקס, פנאט הכושר, ואני הייתי רובי רקב, הבחור שאהב להישאר בבית ולישון". לאחר ההצלחה הראשונית עם המחזמר ביצעה ניקלודיאון עסקה עם יוצרי "נווה עצלנות" על מנת לשדר את ארבעים הפרקים הראשונים של הסדרה, ואלה הופקו באולפן מיוחד שנבנה באיסלנד. בתחילת דרכה של "נווה עצלנות" בתחילת שנות ה-2000, סטפנסון לא ידע אנגלית כלל, אך במהרה שלט בשפה באופן מלא. סטפנסון התגורר בלוס אנג'לס יחד עם אשתו, שלוש בנות ובן אחד. הוא אובחן לראשונה כחולה בסרטן כיס המרה ב-2016 ועבר ניתוח להסרת גרורות בשנת 2017. המחלה חזרה בשנת 2018 באופן חמור יותר, ובשנה זו הוענק לו אות "מסדר הפלקון". סטפנסון הודיע באוקטובר 2016 כי אובחן כחולה בסרטן כיס המרה; בעקבות כך, נוצר קמפיין "GoFundMe" על ידי אחד מהיוצרים הראשיים של נווה עצלנות, מארק ואלנטי, לסייע לשלם את עלויות המחיה של סטפנסון כאשר הוא נעשה חולה מדי לעבודה. הקמפיין זכה לפופולריות על ידי משתמשי יוטיוב שונים שהעלו פרודיות על עבודותיו של סטפנסון, בין השאר על השירים "We Are Number One" ו"The Mine Song" מהתוכנית. סטפנסון הבהיר במהלך מסע הקמפיין של "GoFundMe", כי בעוד שהגרורות שלו הוסרו לאחר ניתוח כבד מוצלח ביוני 2017, הוא עדיין היה חולה וסירב לקבל עוד טיפולים. במרץ 2018 התבשר סטפנסון כי הסרטן שלו סופני, ואמר כי הוא עובר כימותרפיה כדי להאריך את חייו. באפריל 2018 הודיע כי הוא בחר להפסיק את הטיפול הכימותרפי, והחל לסגור את כל חשבונות המדיה החברתית שלו. הוא נפטר ב-21 באוגוסט 2018, בגיל 43. אשתו אמרה כי "לפי בקשתו של סטפן, לא תהיה הלוויה. שרידיו יפוזרו בחשאיות באוקיינוס רחוק". המנהל שלו, שריל אדיסון, הכריז כי אקדמיה ומרכז לאומנויות הבמה על שמו יושקו בשווייץ בשנת 2019 כמחווה לפועלו ולקריירה שלו. סטפן קארל סטפנסון, במסד הנתונים הקולנועיים IMDb (באנגלית) סטפן קארל סטפנסון, באתר AllMovie (באנגלית) סטפן קארל סטפנסון, במסד הנתונים הקולנועיים KinoPoisk (ברוסית) סטפן קארל סטפנסון, באתר MusicBrainz (באנגלית) סטפן קארל סטפנסון, באתר Discogs (באנגלית) סטפן קארל סטפנסון, באתר "Find a Grave" (באנגלית)
ריקי צ'אמפ

ריקי צ'אמפ (באנגלית: Ricky Champ; נולד ב-1 ביולי 1980) הוא שחקן אנגלי. צ'אמפ נולד בסאות'אנד-און-סי שבאסקס באנגליה. הוא ידוע בעיקר מהופעתו בתפקיד פול בקומדיית המצבים "הוא והיא". עוד שיחק בסדרה הקומית "Crims", בסדרה "Plebs", ובעונה השישית של סדרת הטלוויזיה "משחקי הכס" של רשת HBO. ב-2018 החל להופיע באופרת הסבון "איסטאנדרס" בתפקיד סטיוארט הייוויי. בשנת 2023 כיכב במחזה של וסט אנד "2:22 A Ghost Story" מאת דני רובינס (אנ') בדמותו של בן. ריקי צ'אמפ, במסד הנתונים הקולנועיים IMDb (באנגלית) "Ricky Champ interview". British comedy Guide. 23 ביולי 2015. {{cite web}}: (עזרה) "'All British sitcoms are about being trapped': on the set of Crims, BBC3's new prison comedy". The Guardian. 23 בינואר 2015. {{cite web}}: (עזרה) Champ, Ricky (25 April 2016). "#plebs xxx" (Tweet) – via Twitter "Ricky Champ joins the cast; plus, Game of Thrones Emmy submissions!". Watchers On The Wall. 23 בינואר 2015. {{cite web}}: (עזרה)
דיוויזיית הפאנצר ה-178 (ורמאכט)

דיוויזיית הפאנצר ה-178 (בגרמנית: 178. Panzer-Division), הייתה דיוויזיה משוריינת של הוורמאכט במהלך מלחמת העולם השנייה. הדיוויזיה הוקמה ב-5 בינואר 1940 בשלזיה כהדיוויזיה הממונעת ה-178, ולמפקדה מונה קורט ברנרד. ב-5 באפריל 1943 הוסבה הדיוויזיה לדיוויזיית הפאנצר ה-178. בדצמבר 1944 פורקה הדיוויזיה, ועל בסיסה הוקמה דיוויזיית הפאנצר טטרה, בעוד שחלק מיחידותיה נשארו בשלזיה. קורט ברנרד (15 בדצמבר 1940 - 5 באפריל 1943) פרידריך-וילהלם פון לפר (5 באפריל 1943 - 1 באוקטובר 1944) קרל-פרידריך פון מדן (1 באוקטובר 1944 - 9 באוקטובר 1944) הנס-אולריך בק (9 באוקטובר 1944 - דצמבר 1944) Martin Windrow, The Panzer Divisions, UK: Osprey Publishing, 1972. הדיוויזיה הממונעת ה-178 באתר lexikon-der-wehrmacht. דיוויזיית הפאנצר ה-178 באתר lexikon-der-wehrmacht.
דיוויזיית הפאנצר טטרה

דיוויזיית הפאנצר טטרה (בגרמנית: Panzer-Division Tatra), הייתה דיוויזיה משוריינת של הוורמאכט במהלך מלחמת העולם השנייה. הדיוויזיה הוקמה באוגוסט 1944 בסלובקיה, על בסיס דיוויזיית הפאנצר ה-178, וכללה יחידות הכשרה של הוורמאכט, ואשר נקראה על שם הרי הטטרה בסלובקיה. יחידות הדיוויזיה השתתפו בדיכוי המרד הסלובקי, וב-9 באוקטובר מונה פרידריך-וילהלם פון לפר למפקד הדיוויזיה. ב-16 בינואר 1945 שונה שם הדיוויזיה לדיוויזיית הפאנצר ה-232, והנס-אולריך בק מונה למפקדה. הדיוויזיה לחמה באוסטריה, ובסוף מרץ 1945 הושמדה הדיוויזיה. פרידריך-וילהלם פון לפר (9 באוקטובר 1944 - 16 בינואר 1945) הנס-אולריך בק (16 בינואר 1945 - מרץ 1946) Martin Windrow, The Panzer Divisions, UK: Osprey Publishing, 1972. דיוויזיית הפאנצר טטרה באתר lexikon-der-wehrmacht. דיוויזיית הפאנצר ה-232 באתר lexikon-der-wehrmacht.
אליפות העולם בכדוריד 2017

אליפות העולם בכדוריד 2017 היא אליפות העולם ה-25 והיא נערכה על ידי איגוד הכדוריד העולמי. הטורניר התקיים בצרפת בין ה-11 בינואר ל-29 בינואר 2017. משחק הגמר נערך בפריז באקור הוטל ארנה שכולל 14,000 מקומות. צרפת זכתה באליפות בפעם השישית בתולדות הנבחרת. מפת הערים המארחות בצרפת   ליל רואן מץ מונפליה ברסט נאנט פריז הקבוצות חולקו ל-4 בתים. 4 נבחרות חזקות מכל בית העפילו לשלב שמינית הגמר. הנבחרות שלא העפילו לשלב השני, התמודדו על "גביע הנשיא". משחקי הבית נערכו בפריז באקור הוטל ארנה שמכילה 15,700 מקומות ונאנט באולם Exponantes – Hall XXL שמכיל 7,700 מקומות. משחקי הבית נערכו במץ באולם Arènes de Metz שמכיל 5,100 מקומות. משחקי הבית נערכו ברואן באולם Kindarena שמכיל 5,700 מקומות. משחקי הבית נערכו בפריז באקור הוטל ארנה שמכילה 15,700 מקומות. נבחרת ישראל בכדוריד במסגרת מוקדמות אירופה הוגרלה לבית ב'. הנבחרת סיימה את הבית במקום השני וסיימה את השתתפותה. מדיה וקבצים בנושא אליפות העולם בכדוריד 2017 בוויקישיתוף מידע באתר איגוד הכדוריד העולמי נתונים מאתר טודור66 מוקדמות אירופה משחק הגמר, סרטון באתר יוטיוב
דיוויזיית הפאנצר ה-233 (ורמאכט)

דיוויזיית הפאנצר ה-233 (בגרמנית: Panzer-Division Tatra), הייתה דיוויזיה משוריינת של הוורמאכט במהלך מלחמת העולם השנייה. הדיוויזיה הוקמה ב-15 במאי 1942, וב-7 ביולי אותה שנה שונה שמה לדיוויזיית הפאנצרגרנדיר ה-233. היא הוצבה בפרנקפורט על האודר, ולמפקדה מונה קורט יאהן. ב-8 באוגוסט 1943 הוסבה הדיוויזיה לדיוויזיית הפאנצר ה-232 מילואים, וב-18 בנובמבר אותה שנה היא הועברה לדנמרק. הדיוויזיה שימשה לצורך תגבור יחידות השריון הסדירות, וב-24 בפברואר 1945 שונה שמה לדיוויזיית הפאנצר ה-233. הדיוויזיה שימשה לצורך תגבור דיוויזיית הפאנצר קלאוזביץ, ועם תום המלחמה פורקה הדיוויזיה. קורט יאהן (7 ביולי 1942 - 1 במרץ 1943) היינריך ווש (1 במרץ 1943 - 8 באוגוסט 1943) קורט קונו (8 באוגוסט 1943 - 20 במאי 1944) מקס פרמרי (20 במאי 1944 - 15 באוגוסט 1944) הלמוט פון דר שבאלרי (15 באוגוסט 1944 - 4 באוקטובר 1944) מקס פרמרי (4 באוקטובר 1944 - 8 במאי 1945) Martin Windrow, The Panzer Divisions, UK: Osprey Publishing, 1972. הדיוויזיה ה-233 באתר lexikon-der-wehrmacht. דיוויזיית הפאנצרגרנדיר ה-233 באתר lexikon-der-wehrmacht. דיוויזיית הפאנצר ה-232 מילואים באתר lexikon-der-wehrmacht. דיוויזיית הפאנצר ה-232 באתר lexikon-der-wehrmacht.
כינורות ינגנו

"כינורות ינגנו" הוא סינגל שהוקלט על ידי הזמרת הישראלית שרית חדד, מתוך אלבומה ה-22, שרית חדד. השיר יצא לאור ב-11 במאי 2015, כסינגל השלישי מתוך האלבום, על ידי חברת התקליטים אבי גואטה הפקות בע"מ. בשנת 2018, הפך השיר לנצפה ביותר מתוך האלבום שרית חדד. השיר הגיע למקום השני במצעד של רדיו אמצע הדרך. השיר נכתב והולחן על ידי אופיר כהן, והופק על ידי תמיר צור. השיר בדומה לשאר שירי האלבום, הוא שיר בסגנון הפופ המשלב בתוכו גם את סגנון המוזיקה הים-תיכונית. השיר בוצע על ידי עדן ענקי בתוכנית "אייל גולן קורא לך". בנוסף לכך, עלה השיר לרשתות הסטרימינג בסמוך לצאת האלבום. טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו של הסינגל ומילותיו. האודיו זכה להצלחה רבה והפך לנצפה ביותר מתוך האלבום שרית חדד. נכון ל-22 באוגוסט 2018, מונה הצפיות שלו עומד על קרוב ל-5 מיליון צפיות. סרטון השיר "כינורות ינגנו" באתר יוטיוב ביונסה סטייל: שרית חדד מוציאה אלבום חדש בהפתעה, באתר וואלה, 6 בינואר 2015 "שרית חדד - "כינורות ינגנו" | חפלה - פורטל מוזיקה ים תיכונית". חפלה – פורטל מוזיקה ים תיכונית. 2015-05-11. נבדק ב-2018-08-22. אבי גואטה הפקות בע"מ, באתר www.facebook.com SaritHadadOfficial (2015-01-06), שרית חדד - כינורות ינגנו - Sarit Hadad, נבדק ב-2018-08-22 רדיו 90FM - ארכיון המצעדים, באתר www.90fm.co.il (ארכיון) מילים לשיר כנורות ינגנו - שרית חדד, באתר שירונט אייל גולן קורא לכם (2016-08-29), אייל גולן קורא לכם עונה 4 פרק 16 | עדן ענקי - כינורות ינגנו, נבדק ב-2018-08-22 שרית חדד by Sarit Hadad (באנגלית בריטית), 2016-05-03, נבדק ב-2018-08-22 שרית חדד (באנגלית), 2015-01-06, נבדק ב-2018-08-22 SaritHadadOfficial (2015-01-06), שרית חדד - כינורות ינגנו - Sarit Hadad, נבדק ב-2018-08-22
פרבומאי

פרבומאי (בבולגרית: Първомай) היא עיר במחוז פלובדיב שבבולגריה. היא נמצאת כ-39 ק"מ מהעיר פלובדיב וכ-180 ק"מ מסופיה. בעיר יש מגמת הגירה שלילית, והיא מדורגת במקום ה-57 מבין ערי בולגריה מבחינת אוכלוסייה. מטרופולין פרבומאי מחולקת לשלושה אזורים עיקריים: פרבומאי - האזור הגדול והמרכזי ביותר, בו מתגוררים רוב התושבים. דיבאר - עיירה מדרום לפרבומאי, בה עובר הכביש הראשי מס' 8. ליובנובו - עיירה שנמצאת מצפון מזרח לפרבומאי. סמוכה למחוז חסקובו. גובהה הממוצע של העיר הוא 134 מטרים מעל פני הים. בסמוך לעיר עובר נהר המריצה. בעיר פועלת תחנת רכבת שמשרתת את תושבי העיר והסביבה. העיר שוכנת בסמוך לכביש הראשי מס' 8, שחוצה את המדינה לכל אורכה - ממשולש הגבולות יוון-טורקיה-בולגריה עד גבול בולגריה-סרביה. מהעיר יש רכבות לסופיה, לפלובדיב ולערים נוספות. מדיה וקבצים בנושא פרבומאי בוויקישיתוף מפת העיר ערך זה הוא קצרמר בנושא בולגריה ובנושא יישובים באירופה. אתם מוזמנים לתרום לוויקיפדיה ולהרחיב אותו.
טראנה בורק

טראנה בורק (באנגלית: Tarana Burke; נולדה ב-12 בספטמבר 1973) היא פעילה אפרו-אמריקאית לזכויות האזרח שייסדה את תנועת Me Too בשנת 2006. בורק החלה להשתמש כאקט מודע ויזום בביטוי "גם אני", כדי לקדם מודעות חברתית לתופעה החברתית הנרחבת של הטרדות ותקיפות מיניות. המונח התפתח לתנועה חברתית בשנת 2017 בעקבות חשיפת התעללויותיו המיניות של הארווי ויינסטין. מגזין טיים העניק לבורק, לצד פעילות חברתיות נוספות, את הכינוי "מפרת שתיקה", כחלק מהענקת פרס איש השנה 2017 לקמפיין ME TOO.  במסגרת פעילותה החברתית, בורק נואמת בציבור ברחבי העולם ועומדת בראש עמותה אמריקאית בשם "בנות לשוויון מגדרי". בורק נולדה ברובע הברונקס, ניו יורק, וגדלה באזור. כבר בנעוריה הפכה לאקטיביסטית ופעלה לשפר את חייהן של נערות צעירות מקהילות מוחלשות. בורק נרשמה לאוניברסיטת אלבאמה סטייט ולאחר מכן עברה לאוניברסיטת אובורן, שם סיימה תואר ראשון. במהלך לימודיה, ארגנה מסיבות עיתונאים ואירועים חברתיים בנושא צדק חברתי, אנטי-גזענות וזכויות מיעוטים. בורק היא מנכ"לית בכירה בעמותת "בנות לשוויון מגדרי" הממוקמת בברוקלין. העמותה פועלת להעצמת נערות אפרו-אמריקאיות באמצעות קורסים ותוכניות פיתוח שונות. בשנת 1997, בורק פגשה באלבמה נערה צעירה בשם עדן, שסיפרה לה שעברה התעללות מינית על ידי חבר של אמא. בורק סיפרה כי לא ידעה מה להגיד לנערה אותה לא פגשה שוב מעולם. אולם, לדבריה, בדיעבד, הצטערה שלא אמרה לה "גם אני." בעקבות מפגש זה ומפגשים נוספים, בורק הגיעה להבנה שנערות צעירות צריכות סוג אחר של תשומת לב מזה לו נזקקים נערים בני גילן. מקרה זה, לצד תקריות נוספות הובילו את בורק לייסד את Just Be, ארגון המקדם נערות בנות מיעוטים בגילאי 12–18. בשנת 2006, בורק יסדה דף לארגון באתר מייספייס ובשנת 2007 הארגון זכה במענק. בשנת 2006, בורק יסדה את תנועת Me Too והחלה להשתמש בביטוי. זאת, כדרך להעלאת המודעות החברתית לשכיחות תופעת ההטרדות והתקיפות המיניות בחברה. הביטוי התפתח לתנועה נרחבת יותר רק בשנת 2017. תרם לכך השימוש בהאשטג לצד האמירה "גם אני", כדי לציין את הטרדותיו המיניות של הארווי וויינסטין. בין האחראיות לתופעה, השחקנית אליסה מילאנו אשר השתמשה בביטוי שיצרה בורק ועודדה נשים להשתמש בביטוי "גם אני" לצד האשטג כדי לשתף בהטרדות ותקיפות מיניות אותן עברו. 2017: "איש השנה" של מגזין טיים 2018: פרס רידנאור (Ridenhour) על הפגנת אומץ מדיה וקבצים בנושא טראנה בורק בוויקישיתוף אתר האינטרנט הרשמי של Me Too Movement – official site טראנה בורק, ברשת החברתית אקס (טוויטר) טראנה בורק, הבלוג הרשמי sheslays.com Meredith Worthen, Tarana Burke, Biography (באנגלית אמריקאית) Garcia, Sandra E. (2017-10-20). "The Woman Who Created #MeToo Long Before Hashtags". The New York Times (באנגלית אמריקאית). ISSN 0362-4331. נבדק ב-2021-08-03.
דינמו ברנאול

מועדון הכדורגל המקצועני דינמו ברנאול (ברוסית: Профессиональный футбольный клуб Динамо-Барнаул) הוא מועדון כדורגל רוסי מהעיר ברנאול. הוקם בשנת 1957. מגרש הבית של המועדון הוא אצטדיון "דינמו", הממוקם בלב הרובע המרכזי של העיר, בין רחוב ניקיטין לשדרות לנין ושדרות הקומסומול (ברחוב ניקיטין 55). לאצטדיון קיבולת של 16,000 מושבים. האצטדיון קיים מאז 1927. בשנים 1940—1941 שופץ: נבנו יציעים לצופים, מגרש כדורגל חדש ומסלול הליכה. בשנות הששים של המאה העשרים בוצע שיפוץ נוסף: נבנו חדרי הלבשה, מקלחות, מגרש אימונים, חדר לשופטים, חדר הדרכה, מגרש טניס והותקנה תאורה מלאכותית. עד 1998 סמל המועדון היה הלוגו קלאסי של האות D של אגודת הספורט "דינמו" עם שם העיר בתוך מלבן אופקי. בשנים 1999-2014 הסמל כלל האות D כשהיא ממוסגרת משני צדדיה בשיבולי חיטה. קווי המתאר של האות כוללים סמלי כוכבים, ובמרכז מלך השערים של הקבוצה — בוריס בריקין, שהבקיע 168 שערים. ברקע הסמל, אחד מסמלי העיר: בית תחת צריח. עם חזרתה ב-2014 לליגה המקצוענית, המועדון עדכן את הלוגו שהורכב מהאות "D" מוקפת בשלושה יהלומים בצבעי המועדון. לקבוצה גם לוגו חלופי שמשמש כסמל האוהדים והוא מעוין ובתוכו דמות זאב. על פי האגדה, "ברנאול" פירושו "זאב הנהר" ולכן הזאב מופיע על הלוגו. מוטו המועדון והאוהדים הוא: "אנחנו קבוצה אחת. אנחנו עדר". בשל הסמל החלופי, הקבוצה מכונה: "הזאבים". ‏1991—1998 ‏1999—2014 ליגת המשנה: מקום 12 ליגת הכדורגל המקצוענית: מקום 2 הליגה הסובייטית השנייה: מקום 3 (1989) גביע רוסיה הסובייטית בכדורגל: גמר (1975) הגביע הסובייטי בכדורגל/הגביע הרוסי בכדורגל: 16 אחרונות (1967, 1981, 1989, 1991, 2018/2019) מדיה וקבצים בנושא דינמו ברנאול בוויקישיתוף אתר האינטרנט הרשמי של דינמו ברנאול אתר האוהדים דינמו ברנאול, ברשת החברתית אינסטגרם דינמו ברנאול, ברשת החברתית VK דינמו ברנאול, סרטונים בערוץ היוטיוב פרופיל, באתר Transfermarkt ערך זה הוא קצרמר בנושא כדורגל רוסי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
רחוק מכאן (שיר)

רחוק מכאן הוא סינגל שהוקלט על ידי הזמרת הישראלית מרגלית צנעני. השיר יצא לאור ב-28 ביוני 2016, כסינגל שלא מתוך אלבום, תחת חסותן של חברות התקליטים "ביג בוס רקורדס", ו"מרגול הפקות". עם יציאתו נכנס השיר אל המקום ה-6 במצעד של רשת ג', וה-21 ברדיו אמצע הדרך. השיר נכתב והולחן על ידי בנה של מרגלית צנעני, אסף לביא צנעני והופק על ידי נדב ביטון. השיר הוא מעין בלדה ים-תיכונית, המשלבת בתוכה גם את סגנון מוזיקת הנשמה, שאפיין את שיריה הקודמים. יוסי חרסונסקי סקר את השיר, והעניק לו ציון של שלושה וחצי כוכבי זהב מתוך חמישה. טרם הוציאה את הווידאו קליפ המלא של השיר, העלתה מרגלית צנעני לערוץ היוטיוב שלה אודיו של השיר, המציג את עטיפתו של הסינגל. האודיו זכה להצלחה מתונה וצבר למעלה מ-100 אלף צפיות בסך הכל. סרטון השיר "רחוק מכאן" באתר יוטיוב רחוק מכאן - יוסמיוסיק, באתר yosmusic.com מרגלית צנעני - הערוץ הרשמי (2016-06-28), מרגלית צנעני - רחוק מכאן, נבדק ב-2018-08-22 22.9.2016 – פזמונט, באתר pizmonet.co.il רדיו 90FM - ארכיון המצעדים, באתר www.90fm.co.il (ארכיון) מילים לשיר רחוק מכאן - מרגלית צנעני, באתר שירונט "רחוק מכאן - יוסמיוסיק". יוסמיוסיק. 2016-06-30. נבדק ב-2018-08-22.
קונגר אמריקאי

קונגר אמריקאי (שם מדעי: Conger oceanicus) הוא מין דג ימי ממשפחת הקונגריים. הוא קרובו של המין הגדול ביותר בסדרת הצלופחאים - קונגר אירופי. הוא חי רק במימי האוקיינוס האטלנטי שלחופי אמריקה. תחומי מחייתו הם מנובה סקוטיה בצפון לצפון-מזרח פלורידה וצפון מפרץ מקסיקו בדרום. כמה דיווחים שלו נרשמו גם מהאי סנט הלנה שבאמצע האוקיינוס האטלנטי. קונגר זה קטן מקרובו האירופאי אך עדין גדול מאוד ובבגרותו יכול להגיע לאורך של 2 מטר ולמשקל של מעל 40 קילוגרם. הוא בעל גוף מוארך בצבע אפור כהה ובעל עיניים קטנות ולסתות גדולות. הוא מצוי על קרקעית הים רוב זמנו ויוצא לצוד בשעות החשיכה. צייד זה מתמקד במיני סרטנים, דגים קטנים ורכיכות שונות והוא יגוון גם בנבלות שנפלו לקרקעית הים. הקונגר יכול לצלול לעומק התהומות בחיפוש מזון ולעיתים יעלה גם בשפכי נהרות אך לא כהתנהגות קבועה. הצעירים מצויים במים כפלנקטון שצף על זרם הגולף. הבוגרים נודדים לעבר ים סרגסו בו הם משריצים צאצאים על אצות הסרגסום ונעלמים, ככל הנראה מתים. מדיה וקבצים בנושא קונגר אמריקאי בוויקישיתוף קונגר אמריקאי, באתר ITIS (באנגלית) קונגר אמריקאי, באתר NCBI (באנגלית) קונגר אמריקאי, באתר FishBase (באנגלית) קונגר אמריקאי, באתר GBIF (באנגלית) קונגר אמריקאי באתר הרשימה האדומה של IUCN
טריזן קריבי

טריזן קריבי (שם מדעי: Oxynotus caribbaeus) הוא מין של כריש קטן ממשפחת הטריזניים שבסדרת הקוצנאים החי במימי האוקיינוס האטלנטי בתהומות הים. כמעט לא ידוע על כריש נחבא זה אך הוא נמצא לעיתים ברשתות מכמורות שדגות בעומקים. הוא התגלה רק בשנת 1961. זהו כריש קטן כאשר הזכרים קטנים מהנקבות ומגיעים לאורך 50 ס"מ והנקבות כנראה גדולות יותר, אך עד עתה לא נמדדו. לכריש גוף מנופח דמוי-חבית עם זוג סנפירי גב מוגבהים מאוד ובשרניים, זנב עבה ובשרני וסנפירי חזה ושת קטנים מאוד. הראש רחב עם חוטם חזירי ממנו בולטים שני זיפים כלפי מטה והפה קטן וקצר. העיניים קטנות אך מותאמות לראיית לילה וסביבן פסים שחורים. לכריש 12 שורות שיניים בכל לסת. עורו של הכריש צהבהב-בהיר עם בטן וצידיים חומים וכתמים חומים לאורך גופו. כריש הטריזן חי בעומק הים לאורך מדפי היבשה של הים הקריבי ושל מפרץ מקסיקו בעומקים 400–450 מ' ויכול לשרוד עד ל-10 מעלות צלזיוס. הוא נצפה גם סמוך לחופי הבהאמה, הונדורס וונצואלה. הכריש טורף סרטנים, חסרי חוליות שונים ודגים המצויים על הקרקעית הסלעית. מדיה וקבצים בנושא טריזן קריבי בוויקישיתוף טריזן קריבי, באתר ITIS (באנגלית) טריזן קריבי, באתר FishBase (באנגלית) טריזן קריבי, באתר GBIF (באנגלית) טריזן קריבי באתר הרשימה האדומה של IUCN
טריזן (כריש)

טְרִיזָן (שם מדעי: Oxynotus) הוא סוג של דמויי כריש והסוג היחיד במשפחת הטריזניים (Oxynotidae) שבסדרת הקוצנאים. כרישים אלה חיים בעומקי מימי האוקיינוס השקט המערבי והאוקיינוס האטלנטי. כרישים אלו מוזרים למראה ובעלי "דבשת" בעלת 2 סנפירי גב מוגבהים מאוד ובשרניים וסנפירי חזה קטנים מאוד. אורכם 49–150 ס"מ. הם ניזונים מיצורים קטנים שהם מוצאים על קרקעית הים או נעים במצולות. Oxynotus bruniensis טריזן קריבי (Oxynotus caribbaeus) טְרִיזָן צְנִינִי (Oxynotus centrina) Oxynotus japonicus Oxynotus paradoxus מדיה וקבצים בנושא טריזן בוויקישיתוף טריזן, באתר ITIS (באנגלית) טריזן, באתר NCBI (באנגלית) טריזן, באתר Animal Diversity Web (באנגלית) טריזן, באתר האנציקלופדיה של החיים (באנגלית) טריזן, באתר GBIF (באנגלית)
חוויאר ריבלטה

חוויאר ריבלטה (בספרדית: Javier Ribalta; נולד ב-14 בספטמבר 1980, מדריד, ספרד) הוא סוכן שחקנים, צייד כישרונות ומנהל ספורטיבי, שידוע כמי שכיהן כמנהל ספורטיבי בקבוצת הכדורגל זניט סנקט פטרבורג, מאז יולי 2018 עד אפריל 2021. הוא החל את הקריירה הספורטיבית שלו בטורינו ביולי 2008 ועבד כסקאוט. שנה לאחר מכן, ביולי 2009 עבר לתפקיד דומה במילאן וכעבור שנתיים היה לסקאוט ראשי בקבוצת נובארה. ב-2012 הצטרף ליובנטוס, בה עבד במשך 5 שנים. בתקופה זו המועדון ביצע העברות חשובות של שחקנים כדוגמת דני אלבס, קינגסלי קומאנה, פרננדו ליורנטה, סמי חדירה, פול פוגבה, אלווארו מוראטה, אלכס סנדרו, פאולו דיבאלה ואחרים. ב-2017 הגיע למנצ'סטר יונייטד ועבד כסקאוט ראשי במועדון במשך שנה. ביולי 2018 מונה למנהל ספורטיבי בזניט סנקט פטרבורג הרוסית, במקום אורסטה צ'ינקוויני ונטל חלק פעיל ברכישת שחקנים כמו סרדאר אזמון, וילמר בריוס, דוגלאס סנטוס, ומלקום. באפריל 2021 עזב את רוסיה וחזר לאיטליה. הוא מונה למנכ"ל מועדון הכדורגל פארמה. בהמשך שימש כמנהל ספורטיבי במועדון אולימפיק מרסיי, עד נובמבר 2023. חוויאר ריבלטה, ברשת החברתית אינסטגרם חוויאר ריבלטה(הקישור אינו פעיל) באתר לינקדאין חוויאר ריבלטה באתר transfermarkt Испанский скаут — в кресло директора «Зенита»? У «Зенита» новый спортивный директор. Это бывший скаут «Ювентуса» Испанский скаут — в кресло директора «Зенита»? У «Зенита» новый спортивный директор. Это бывший скаут «Ювентуса» FIRST DAY OF WORK FOR JAVIER RIBALTA: "PROUD TO START THIS NEW ADVENTURE" ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
טריזן (פירושונים)

האם התכוונתם ל... טריזן – עיר בליכטנשטיין טריזן – מועדון כדורגל המצוי בעיר טריזן טריזן – סוג כריש מסדרת הקוצנאים טריזן קריבי – מין בסוג טריזן